ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση του Εσωτερικού Κανονισμού λειτουργίας της Πανεπιστημιακής Αιματολογικής
Κλινικής του Τμήματος Ιατρικής της Σχολής Επιστημών Υγείας του Δημοκριτείου Πανεπιστημίου
Θράκης.
Τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου
Ευφυών Συστημάτων και Αρχιτεκτονικής Υπολογιστών  - Intelligent Systems and Computer
Architecture Laboratory (ISCA Lab), του Τμήματος
Ηλεκτρολόγων Μηχανικών και Μηχανικών Υπολογιστών της Σχολής Μηχανικών του Ελληνικού
Μεσογειακού Πανεπιστημίου.
Πράξη αντιστοίχισης των υφισταμένων κλάδων
και ειδικοτήτων του Οργανισμού Εσωτερικής
Υπηρεσίας/Εσωτερικού Κανονισμού Λειτουργίας
του Δήμου Σιθωνίας με τους οριζόμενους στο
π.δ. 85/2022 (Α’ 232) νέους κλάδους και ειδικότητες, κατόπιν έκδοσης πράξης διορισμού σε συνέ-
χεια της προκήρυξης 2ΓΒ/2023 Α.Σ.Ε.Π.
ΑΠΟΦΑΣΕΙΣ
Αριθμ. απόφ. 1/129
(1)
Τροποποίηση του Εσωτερικού Κανονισμού λειτουργίας της Πανεπιστημιακής Αιματολογικής
Κλινικής του Τμήματος Ιατρικής της Σχολής Επιστημών Υγείας του Δημοκριτείου Πανεπιστημί-
ου Θράκης.
Η ΣΎΓΚΛΗΤΟΣ ΤΟΥ ΔΗΜΟΚΡΊΤΕΙΟΥ
ΠΑΝΕΠΙΣΤΗΜΊΟΥ ΘΡΆΚΗΣ
Έχοντας υπόψη:
1. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
2. Τις διατάξεις του άρθρου 5 και 9 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α΄ 131).
3. Τις διατάξεις των άρθρων 76-78 του ν. 4727/2020
(Α’ 184) - Ψηφιακή Διακυβέρνηση (Ενσωμάτωση στην
Ελληνική Νομοθεσία της Οδηγίας (ΕΕ) 2016/2102 και
της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ)
2018/1972) και άλλες διατάξεις.
4. Τις διατάξεις της παρ. 1 του άρθρου 56 του ν. 4957/
2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
5. Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (A΄ 124).
6. Το Παράρτημα 3 του Εσωτερικού Κανονισμού του
Δημοκριτείου Πανεπιστημίου Θράκης (Β΄ 4751/2024)
που αφορά τον Κανονισμό Λειτουργίας Πανεπιστημιακών Κλινικών του Δημοκριτείου Πανεπιστημίου Θράκης.
7. Το π.δ. 459/1987 (Α΄ 215) που αφορά στην ίδρυση της Αιματολογικής Κλινικής στο Τμήμα Ιατρικής του
Δ.Π.Θ.
8. Το π.δ. 185/1999 (Α΄ 173) με το οποίο εγκρίθηκε ο
Εσωτερικός Κανονισμός Λειτουργίας της Πανεπιστημιακής Αιματολογικής Κλινικής στο Τμήμα Ιατρικής του
Δ.Π.Θ.
9. Την υπό στοιχεία Υ4α/29261/03/5-6-2003 (Β΄ 750)
υπουργική απόφαση που αφορά στην εγκατάσταση της
Πανεπιστημιακής Αιματολογικής Κλινικής στο Πανεπιστημιακό Γενικό Νοσοκομείο Αλεξανδρούπολης.
10. Την υπό στοιχεία 2202/Β1/1-3-2005 (Β΄ 328) κοινή
υπουργική απόφαση και την υπό στοιχεία ΔΠΘ/ΔΔΚ/
ΤΔΑ/49066/5370/1009/19-5-2021 (Β΄ 2558) απόφαση
του Πρύτανη, με τις οποίες τροποποιήθηκε το άρθρο 1
του π.δ. 185/1999 (Α΄ 173).
11. Την υπό στοιχεία ΔΠΘ/ΔΔΚ/ΤΔΑ/49668/4590/
1230/9-4-2025 (ΔΠΘ/ΑΔΥΚΔ/ΣΥΓΚ/54111/5185/1072/
9-4-2025) εισήγηση της Διεύθυνσης Διοικητικού του
Δ.Π.Θ, που αφορά στην τροποποίηση του Εσωτερικού
Κανονισμού λειτουργίας της Πανεπιστημιακής Αιματολογικής Κλινικής του Τμήματος Ιατρικής της Σχολής Επιστη-
μών Υγείας του Δημοκριτείου Πανεπιστημίου Θράκης.
12. Την υπό στοιχεία ΔΠΘ/ΤΙΑΤΡ/47825/3771/
19-3-2025
(ΔΠΘ/ΑΔΥΚΔ/ΣΥΓΚ/49668/4756/1002/
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2144
06.05.2025 10:35:39
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2144/05.05.2025
19-3-2025) απόφαση της Συνέλευσης (αριθ. 7/18-3-2025
συν.) του Τμήματος Ιατρικής της Σχολής Επιστημών Υγείας του Δ.Π.Θ., που αφορά στην τροποποίηση του Εσω-
τερικού Κανονισμού λειτουργίας της Πανεπιστημιακής
Αιματολογικής Κλινικής του Τμήματος.
13. Το υπό στοιχεία ΔΠΘ/ΤΙΑΤΡ/ΤΓΠΑΘ/47824/3770/
109/11-3-2025 έγγραφο του Τομέα Γενικής Παθολογίας
του Τμήματος Ιατρικής του Δ.Π.Θ.
14. Την υπό στοιχεία ΔΠΘ/ΔΔΚ/25927/2643/3-1-2023
διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Δ.Π.Θ. (ΥΟΔΔ 4).
15.
Την
υπό
στοιχεία
ΔΠΘ/ΠΡ/27669/1883/
18-1-2023 πράξη του Πρύτανη του Δ.Π.Θ. που αφορά
στον καθορισμό του τομέα ευθύνης και των επιμέρους
αρμοδιοτήτων των τεσσάρων (4) Αντιπρυτάνεων του
Δημοκριτείου Πανεπιστημίου Θράκης και της σειράς
αναπλήρωσης Πρύτανη, σύμφωνα με την παρ. 2 του
άρθρου 15 του ν. 4957/2022 (Α’ 141), η οποία δημοσιεύθηκε στο Β΄ 267/2023.
16. Την υπό στοιχεία ΔΠΘ/ΑΔΥΚΔ/ΣΥΓΚ/34656/3306/
708/14-1-2025 πράξη του Πρύτανη περί ανασυγκρότησης της Συγκλήτου του Δημοκριτείου Πανεπιστημίου
Θράκης για το ακαδημαϊκό έτος 2024-2025.
17. To γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
18. Το γεγονός ότι από την εφαρμογή των διατάξεων της παρούσας απόφασης δεν προκαλείται επιπλέον
δαπάνη σε βάρος του κρατικού προϋπολογισμού ή του
τακτικού προϋπολογισμού του Δημοκριτείου Πανεπιστημίου Θράκης, αποφάσισε να εγκρίνει την τροπο-
ποίηση του άρθρου 1 του π.δ. 185/1999 (Α΄ 173), του
Εσωτερικού Κανονισμού λειτουργίας της Πανεπιστημιακής Αιματολογικής Κλινικής του Τμήματος Ιατρικής της
Σχολής Επιστημών Υγείας του Δημοκριτείου Πανεπιστημίου Θράκης όπως τροποποιήθηκε με την υπό στοιχεία
2202/Β1/1-3-2025 (Β’ 328) κοινή υπουργική απόφαση
και την υπό στοιχεία ΔΠΘ/ΔΔΚ/ΤΔΑ/49066/5370/1009/
19-5-2021 (Β’ 2558) απόφαση του Πρύτανη, το οποίο
πλέον έχει ως εξής:
Άρθρο 1
Αντικείμενο
Η Κλινική Αιματολογίας (π.δ. 185/1999, Α΄ 173), έχει
ως αντικείμενο δραστηριότητας τη διάγνωση-πρόληψη αιματολογικών παθήσεων και τη νοσηλεία-θεραπεία
ασθενών με αιματολογικά προβλήματα. Στην κλινική
συγκροτούνται και λειτουργούν οι εξής ειδικές μονάδες:
• Μεσογειακής Αναιμίας με ειδικότερο αντικείμενο
δραστηριότητας την αποτελεσματικότερη αντιμετώπιση
παιδιών και ενηλίκων με μεσογειακή αναιμία.
• Μεγαθεραπείας-κυτταρικών θεραπειών με αντικείμενο τη διενέργεια αυτόλογων μεταμοσχεύσεων (σχήμα
προετοιμασίας, κινητοποίηση, και έγχυση αυτόλογων
αρχέγονων αιμοποιητικών κυττάρων) και τη χορήγηση
κυτταρικών θεραπειών όταν γίνουν διαθέσιμες σε κέντρα που δε διενεργούν αλλογενή μεταμόσχευση.
• Βραχείας Νοσηλείας με αντικείμενο τη διενέργεια
μεταγγίσεων αίματος και παραγώγων, χημειοθεραπειών,
ανοσολογικών και άλλων θεραπειών και ιατρικών πράξεων που απαιτούν ολιγόωρη παραμονή των ασθενών,
χωρίς νοσηλεία και διανυκτέρευση.
• Εργαστηριακής Αιματολογίας με αντικείμενο την
εκτέλεση εξειδικευμένων εξετάσεων για τη διάγνωση
και παρακολούθηση καλοήθων και κακοήθων αιματολογικών νόσων, καθώς και τη μέτρηση και επεξεργασία
των αρχέγονων αιμοποιητικών κυττάρων και λοιπών
κυτταρικών προϊόντων αίματος.
• Μεταφραστικής Αιματολογίας με αντικείμενο τη
μελέτη της βιολογίας και της αντινεοπλασματικής ανοσολογικής απόκρισης των κακοήθων αιματολογικών νε-
οπλασμάτων, την ανάπτυξη προβλεπτικών μοντέλων
απόκρισης σε σύγχρονες θεραπείες και την ανίχνευση
νέων μοριακών θεραπευτικών στόχων. Στη μονάδα λειτουργεί τμήμα κλινικών μελετών με σκοπό την ανάπτυξη
και προσέλκυση ερευνητικών προγραμμάτων που έχουν
στόχο την ανάπτυξη νέων και πιο αποτελεσματικών φαρμάκων.
Επιπλέον, όλες οι παραπάνω Μονάδες έχουν ως αντικείμενο δραστηριότητας την εκπαίδευση φοιτητών και
εξειδικευμένων ιατρών.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 28 Απριλίου 2025
Ο Πρύτανης
ΦΏΤΙΟΣ ΜΆΡΗΣ
I
Αριθμ. 2775/Φ20
(2)
Τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου
Ευφυών Συστημάτων και Αρχιτεκτονικής Υπολογιστών - Intelligent Systems and Computer
Architecture Laboratory (ISCA Lab), του Τμήματος Ηλεκτρολόγων Μηχανικών και Μηχανικών
Υπολογιστών της Σχολής Μηχανικών του Ελληνικού Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ
ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
(Συνεδρίαση 135/10.04.2025)
Έχοντας υπόψη:
1. Τo άρθρο 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
2. Τα άρθρα 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α΄ 184).
3. Το άρθρο 46 του ν.  4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2144/05.05.2025
σης των Α.Ε.Ι. με την κοινωνία και λοιπές διατάξεις»
(Α΄ 141).
4. Την υπό στοιχεία 6272/Φ20/02-09-2024 (ΑΔΑ: 6Ω3Ρ46ΜΗ2Ι-ΣΣ9) απόφαση του Πρύτανη του Ελληνικού Με-
σογειακού Πανεπιστημίου «Συγκρότηση της Συγκλήτου
του Ελληνικού Μεσογειακού Πανεπιστημίου ακαδημαϊκού έτους 2024-2025», όπως ισχύει με την υπό στοιχεία
226/Φ20/13-01-2025 (ΑΔΑ: ΡΖΥΝ46ΜΗ2Ι-ΛΑΤ) «2η Ανασυγκρότηση της Συγκλήτου του Ελληνικού Μεσογειακού
Πανεπιστημίου ακαδημαϊκού έτους 2024-2025».
5. Την υπό στοιχεία 3007/Φ20/02-06-2020 απόφαση
της Συγκλήτου του Ελληνικού Μεσογειακού Πανεπιστημίου «Ίδρυση Εργαστηρίου με τίτλο «Εργαστήριο
Ευφυών Συστημάτων και Αρχιτεκτονικής Υπολογιστών - Intelligent Systems and Computer Architecture
Laboratory (ISCA Lab)» του Τμήματος Ηλεκτρολόγων
Μηχανικών και Μηχανικών Υπολογιστών της Σχολής Μηχανικών του Ελληνικού Μεσογειακού Πανεπιστημίου και
καθορισμός του Εσωτερικού Κανονισμού λειτουργίας»
(Β’ 2464).
6. Την υπό στοιχεία 7133/Φ20/09-10-2023 απόφαση
της Συγκλήτου «Εσωτερικός Κανονισμός Λειτουργίας
Πανεπιστημιακών Εργαστηρίων του Ελληνικού Μεσογειακού Πανεπιστημίου» (Β’ 6074).
7. Την απόφαση της Συνέλευσης του Τμήματος Ηλεκτρολόγων Μηχανικών και Μηχανικών Υπολογιστών στη
συνεδρίαση υπό στοιχεία 122/Θ3/27-02-2025 πράξης με
θέμα «Επικαιροποίηση/έγκριση του Εσωτερικού Κανονισμού Λειτουργίας του Εργαστηρίου Ευφυών Συστημάτων
και Αρχιτεκτονικής Υπολογιστών - Intelligent Systems and
Computer Architecture Laboratory (ISCA Lab)».
8. Την υπό στοιχεία 218/Φ20/12-01-2023 απόφαση
του Συμβουλίου Διοίκησης του Ελληνικού Μεσογειακού Πανεπιστημίου «Ορισμός Αντιπρυτάνεων του Ελ-
ληνικού Μεσογειακού Πανεπιστήμιου» (Υ.Ο.Δ.Δ.  33),
όπως τροποποιήθηκε με την υπό στοιχεία 1554/Φ20/
06-03-2025 (Υ.Ο.Δ.Δ. 305) απόφαση.
9. Την υπό στοιχεία 219/Φ20/12-01-2023 απόφαση
του Πρύτανη του Ελληνικού Μεσογειακού Πανεπιστημίου «Καθορισμός Τομέων ευθύνης Αντιπρυτάνεων -Με-
ταβίβαση αρμοδιοτήτων και σειρά αναπλήρωσης του
Πρύτανη του Ελληνικού Μεσογειακού Πανεπιστημίου»
(Β’ 265), όπως τροποποιήθηκε με την υπό στοιχεία 7881/
Φ20/23-10-2024 (Β’ 6078) απόφαση.
10.
Την
υπό
στοιχεία
8768/Φ20/07-12-2022
(Υ.Ο.Δ.Δ. 1163) πράξη του Αντιπρύτανη του Ελληνικού
Μεσογειακού Πανεπιστημίου με την οποία διαπιστώθηκε η εκλογή Πρύτανη του Ελληνικού Μεσογειακού
Πανεπιστημίου.
11. Το γεγονός ότι με την παρούσα απόφαση δεν προκαλείται δαπάνη σε βάρος του τακτικού προϋπολογι-
σμού ή της κρατικής επιχορήγησης του Ιδρύματος.
12. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφάσισε:
Την τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου Ευφυών Συ-
στημάτων και Αρχιτεκτονικής Υπολογιστών - Intelligent
Systems and Computer Architecture Laboratory (ISCA
Lab), του Τμήματος Ηλεκτρολόγων Μηχανικών και Μηχανικών Υπολογιστών της Σχολής Μηχανικών του Ελλη-
νικού Μεσογειακού Πανεπιστημίου, ως εξής:
ΕΣΩΤΕΡΙΚΟΣ ΚΑΝΟΝΙΣΜΟΣ
ΛΕΙΤΟΥΡΓΙΑΣ ΤΟΥ ΕΡΓΑΣΤΗΡΙΟΥ
«Εργαστήριο Ευφυών Συστημάτων και
Αρχιτεκτονικής Υπολογιστών - Intelligent
Systems and Computer Architecture Laboratory
(ISCA Lab)»
Άρθρο 1
Ίδρυση-Γνωστικό Αντικείμενο
Το Εργαστήριο με τίτλο «Εργαστήριο Ευφυών Συστημάτων και Αρχιτεκτονικής Υπολογιστών - Intelligent
Systems and Computer Architecture Laboratory (ISCA
Lab)» εντάσσεται στο Τμήμα Ηλεκτρολόγων Μηχανικών
και Μηχανικών Υπολογιστών της Σχολής Μηχανικών
του Ελληνικού Μεσογειακού Πανεπιστημίου (ΕΛΜΕΠΑ).
Ιδρύθηκε με την απόφαση της Συγκλήτου του Ελληνικού Μεσογειακού Πανεπιστημίου στη συνεδρίαση υπό
στοιχεία 20/Θ.8/06-02-2020 πράξης με θέμα Ίδρυση Εργαστηρίου με τίτλο «Εργαστήριο Ευφυών Συστημάτων
και Αρχιτεκτονικής Υπολογιστών - Intelligent Systems
and Computer Architecture Laboratory (ISCA Lab)» του
Τμήματος Ηλεκτρολόγων Μηχανικών και Μηχανικών
Υπολογιστών της Σχολής Μηχανικών του Ελληνικού Μεσογειακού Πανεπιστημίου και Β΄ 2464 και εξυπηρετεί τις
ερευνητικές, εκπαιδευτικές, ακαδημαϊκές και επιμορφωτικές ανάγκες στο γνωστικό αντικείμενο των Ευφυ-
ών Συστημάτων και Αρχιτεκτονικής Υπολογιστών των
Ηλεκτρολόγων Μηχανικών και Μηχανικών Υπολογιστών.
Οι ειδικότερες επιστημονικές περιοχές στις οποίες
κυρίως δραστηριοποιείται το εργαστήριο είναι, μεταξύ
άλλων: (α) οι ενεργειακά αποδοτικές και προσαρμοστικές αρχιτεκτονικές και μέθοδοι για cyber-physical και
αναδιαμορφώσιμα συστήματα, (β) οι ευφυείς ενσωματωμένες συσκευές στο διαδίκτυο των αντικειμένων
(για βιομηχανικές, βιοϊατρικές εφαρμογές, ρομποτική,
αυτοκινητοβιομηχανία, έξυπνα κτίρια και αυτοματοποίηση στις κατασκευές), (γ) η ιατρική επεξεργασία εικόνας,
η εικονική φυσιολογική ανθρώπινη μοντελοποίηση, η
βιοϊατρική Πληροφορική, η υπολογιστική όραση και
διάγνωση μέσω υπολογιστή (δ) η ασφάλεια, αυθεντικότητα, προστασία και ασφαλή εκτέλεση εφαρμογών
και επικοινωνιών και αποθήκευσης δεδομένων σε ενσωματωμένες συσκευές και διαδίκτυο των αντικειμένων,
(ε) η ανάπτυξη καινοτόμων μεθοδολογιών, υποδομών
υλικού και λογισμικού και εργαλείων αυτοματισμού EDA,
ώστε το ISCA-Lab να αντιμετωπίζει την εξειδικευμένη
εξειδίκευση των σημερινών και μελλοντικών ψηφιακών
παγκόσμιων αναγκών.
Άρθρο 2
Σκοπός
Το Εργαστήριο έχει ως σκοπό:
1. Την υποστήριξη των εκπαιδευτικών αναγκών του
Τμήματος Ηλεκτρολόγων Μηχανικών και Μηχανικών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2144/05.05.2025
Υπολογιστών (ΗΜΜΥ), της Σχολής Μηχανικών σε θέματα σχετικά με το γνωστικό αντικείμενο του Εργαστη-
ρίου, όπως ορίζεται στο άρθρο 1 του παρόντος, καθώς
και την υποστήριξη σε θέματα της ευρύτερης περιοχής
γνωστικών αντικειμένων του Τμήματος Ηλεκτρολόγων
Μηχανικών και Μηχανικών Υπολογιστών του Ελληνικού
Μεσογειακού Πανεπιστημίου.
2. Τη διεξαγωγή και την ανάπτυξη ερευνητικών και συναφών δραστηριοτήτων στα οριζόμενα ως άνω γνωστι-
κά πεδία σύμφωνα με τις γενικές αρχές και κανονισμούς
του Ελληνικού Μεσογειακού Πανεπιστημίου.
3. Την ανάπτυξη προγραμμάτων διδασκαλίας και έρευνας για προπτυχιακούς, μεταπτυχιακούς φοιτητές και
υποψήφιους διδάκτορες στο πλαίσιο των γνωστικών
πεδίων του Εργαστηρίου καθώς και την οργάνωση και
παροχή επιμορφωτικών προγραμμάτων μέσω του Κέντρου Επιμόρφωσης και Διά Βίου Μάθησης του ΕΛΜΕΠΑ
σε όλα τα γνωστικά αντικείμενα που θεραπεύει.
4. Την οργάνωση σεμιναρίων, συμποσίων, συνεδρίων,
διαλέξεων καθώς και την προετοιμασία δημοσιεύσεων
και εκδόσεων.
5. Την κάθε μορφής ακαδημαϊκή συνεργασία με όλα
τα κέντρα ερευνών και ακαδημαϊκά ιδρύματα, της ημεδαπής και της αλλοδαπής.
6. Τη συνεργασία με δημόσιες υπηρεσίες, δήμους και
άλλους κοινωνικούς και επιστημονικούς φορείς και τη
συμβολή του Εργαστηρίου στη μελέτη προβλημάτων
και ανάπτυξης της χώρας.
7. Την παροχή υπηρεσιών κατά τα προβλεπόμενα από
την κείμενη νομοθεσία.
Άρθρο 3
Δραστηριότητες
Το Εργαστήριο δύναται να ασκεί τις ακόλουθες δραστηριότητες:
1. Να καλύπτει και να υποστηρίζει σε προπτυχιακό και
μεταπτυχιακό επίπεδο τις διδακτικές και ερευνητικές
και αναπτυξιακές ανάγκες του Τμήματος Ηλεκτρολόγων Μηχανικών και Μηχανικών Υπολογιστών του Πα-
νεπιστημίου, σε θέματα που εμπίπτουν στο γνωστικό
αντικείμενο του Εργαστηρίου και αποτελούν μέρος του
προγράμματος σπουδών.
2. Να συνεισφέρει στη δημιουργία νέων σύγχρονων
και ελκυστικών προγραμμάτων σε όλους τους κύκλους
σπουδών της ακαδημαϊκής μονάδας στην οποία εντάσσεται, καθώς και στην αναβάθμιση των υφιστάμενων,
στο πλαίσιο των γνωστικών αντικειμένων του Εργαστηρίου.
3. Να παρέχει εκπαίδευση μέσω πρακτικής άσκησης
στα γνωστικά αντικείμενα που θεραπεύει.
4. Να διεξάγει βασική και εφαρμοσμένη έρευνα στα
γνωστικά του αντικείμενα, με σκοπό την ανάπτυξη νέας
γνώσης και την απόκτηση τεχνογνωσίας, τόσο σε θεωρητικό όσο και σε πειραματικό - εφαρμοσμένο επίπεδο.
5. Να αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του ΕΛΜΕΠΑ, καθώς και την οργάνωση και παροχή επιμορφωτικών προγραμμάτων μέσω
του Κέντρου Επιμόρφωσης και Διά Βίου Μάθησης του
ΕΛΜΕΠΑ στα γνωστικά αντικείμενα του Εργαστηρίου.
6. Να παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα,
ιδίως με γνωμοδοτήσεις και μελέτες.
7. Να παρέχει εξειδικευμένες υπηρεσίες προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του ΕΛΜΕΠΑ, και ιδίως προς
τους φορείς του δημόσιου τομέα, όπως αυτός οριοθετείται σύμφωνα με τις κείμενες σχετικές διατάξεις.
8. Να αναλαμβάνει τη διεξαγωγή βιομηχανικής έρευνας, στο πλαίσιο συμφώνου συνεργασίας με επιχειρήσεις
ή βιομηχανίες της ημεδαπής ή αλλοδαπής,
9. Να συνεργάζεται, κατόπιν απόφασης του αρμοδίου
οργάνου του ΕΛΜΕΠΑ, με Ανώτατα Εκπαιδευτικά Ιδρύματα (ΑΕΙ) της ημεδαπής, αναγνωρισμένα Ιδρύματα της
αλλοδαπής, ερευνητικούς και τεχνολογικούς φορείς της
ημεδαπής και της αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
Εργαστηρίου.
10. Να εξασφαλίζει πόρους και πηγές χρηματοδότησης για την ενίσχυση της έρευνας στα αντικείμενα του
Εργαστηρίου.
11. Να διεξάγει μελέτες σε θέματα που εμπίπτουν στα
αντικείμενα δραστηριότητας του Εργαστηρίου.
12. Να αναλαμβάνει και αναθέτει εξειδικευμένα έργα
σε τρίτους, προς εξυπηρέτηση των σκοπών του Εργαστηρίου.
13. Να κοινοποιεί τα ευρήματά του μέσω συνεδρίων,
διαλέξεων, ημερίδων και δημοσιεύσεων σε έγκριτα επιστημονικά περιοδικά.
14. Να διοργανώνει επιστημονικές διαλέξεις, ημερίδες,
σεμινάρια, συμπόσια, συνέδρια και άλλες επιστημονικές
εκδηλώσεις, και να προσκαλεί επιστήμονες αναγνωρισμένου κύρους που υπηρετούν στο αντικείμενο του Ερ-
γαστηρίου αναγνωρισμένου κύρους, με έργο σχετικό με
το γνωστικό αντικείμενο του Εργαστηρίου.
15. Να προάγει κάθε άλλη δραστηριότητα που καθορίζεται από τον εσωτερικό κανονισμό του Εργαστηρίου,
εφόσον προάγει τη διδασκαλία, την επιστήμη και την
έρευνα στα γνωστικά αντικείμενα του πανεπιστημιακού
εργαστηρίου και είναι σύμφωνη προς τους σκοπούς, την
αποστολή του ΕΛΜΕΠΑ και την κείμενη νομοθεσία.
Άρθρο 4
Προσωπικό
1. Το Εργαστήριο μπορεί να στελεχώνεται από διδακτικό, ερευνητικό και λοιπό προσωπικό που υπηρετεί
στο Τμήμα Ηλεκτρολόγων Μηχανικών και Μηχανικών
Υπολογιστών. Το διδακτικό και ερευνητικό προσωπικό
αποτελείται από καθηγητές πρώτης βαθμίδας, αναπληρωτές καθηγητές, επίκουρους καθηγητές και λέκτορες με
γνωστικό αντικείμενο που εμπίπτει στα διδακτικά, ερευνητικά και επιστημονικά ενδιαφέροντα του Εργαστηρί-
ου. Το προσωπικό αυτό μπορεί να συμπληρώνεται από
μέλη Εργαστηριακού Διδακτικού Προσωπικού (Ε.ΔΙ.Π.)
και μέλη Ειδικού Τεχνικού Εργαστηριακού Προσωπικού
(Ε.Τ.Ε.Π.).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2144/05.05.2025
2. Στο Εργαστήριο δύναται να τοποθετείται διοικητικό
προσωπικό του πανεπιστημίου, καθώς και να απασχολούνται και οι ακόλουθες κατηγορίες προσωπικού:
α) αφυπηρετήσαντα μέλη ΔΕΠ,
β) επισκέπτες καθηγητές και επισκέπτες ερευνητές,
γ) ερευνητές επί συμβάσει,
δ) πρόσθετο ερευνητικό, επιστημονικό, διοικητικό,
τεχνικό και λοιπό προσωπικό με σύμβαση έργου ή εργασίας ορισμένου χρόνου σε περίπτωση εκτέλεσης έργων/
προγραμμάτων του Εργαστηρίου,
ε) προσωπικό του ΕΛΜΕΠΑ για την εκτέλεση πρόσθετου έργου επ’ αμοιβή,
στ) συνεργαζόμενα μέλη Δ.Ε.Π., της αλλοδαπής ή ημεδαπής και εξειδικευμένοι επιστήμονες,
ζ) εξωτερικοί συνεργάτες κατάλληλων προσόντων, οι
οποίοι δραστηριοποιούνται σε επιστημονικά, τεχνικά
ή διαχειριστικά θέματα των έργων που υλοποιούνται,
η) μεταδιδακτορικοί ερευνητές, διδάκτορες, υποψήφιοι διδάκτορες (που εκπονούν τις εργασίες τους υπό την
επίβλεψη ή συνεπίβλεψη μελών Δ.Ε.Π. του Εργαστηρίου),
θ) μεταπτυχιακοί φοιτητές που συμμετέχουν ενεργά
στις ερευνητικές δραστηριότητες και στην εκτέλεση
ερευνητικών έργων ή/και στην προσφορά υπηρεσιών
από το Εργαστήριο.
Η μισθοδοσία του προσωπικού των περιπτώσεων (α)
έως (δ) δεν βαρύνει τον προϋπολογισμό του ΕΛΜΕΠΑ και
καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του
Ειδικού Λογαριασμού Κονδυλίων Έρευνας του ΕΛΜΕΠΑ.
3. Συνδεδεμένα μέλη του Εργαστηρίου μπορεί να είναι
Ομότιμοι Καθηγητές και αφυπηρετήσαντες Καθηγητές
του τμήματος ΗΜΜΥ, Καθηγητές άλλων τμημάτων του
ΕΛΜΕΠΑ ή Πανεπιστημίων της Ελλάδας ή της αλλοδαπής, προσωπικό ερευνητικών κέντρων και ινστιτούτων
της Ελλάδας ή της αλλοδαπής, μεταπτυχιακοί φοιτητές,
υποψήφιοι διδάκτορες, διδάκτορες, μεταδιδάκτορες και
άλλοι ερευνητές.
Άρθρο 5
Διοίκηση-Αρμοδιότητες
1. Ο Διευθυντής του Εργαστηρίου εκλέγεται με τριετή
θητεία σύμφωνα με την κείμενη νομοθεσία. Ο Διευθυντής ανήκει στις βαθμίδες του καθηγητή πρώτης βαθμί-
δας ή του αναπληρωτή καθηγητή, όπως ο νόμος ορίζει.
Ο Διευθυντής αναπληρώνεται σε περίπτωση απουσίας ή
κωλύματος από το αρχαιότερο μέλος ΔΕΠ, στη βαθμίδα
του καθηγητή ή του αναπληρωτή καθηγητή. Σε περίπτωση απώλειας του Διευθυντή και εφόσον στο Εργαστήριο
δεν υπηρετούν μέλη ΔΕΠ στη βαθμίδα του καθηγητή ή
αναπληρωτή καθηγητή, η Σύγκλητος δύναται να ορίσει
ως Διευθυντή κατ’ εξαίρεση Επίκουρο Καθηγητή που
υπηρετεί στο πανεπιστημιακό Εργαστήριο, έως την
ημερομηνία διορισμού μέλους ΔΕΠ στη βαθμίδα του
καθηγητή ή αναπληρωτή καθηγητή, σύμφωνα με την
κείμενη νομοθεσία. Είναι δυνατή η εκλογή του ίδιου προσώπου ως Διευθυντή για περισσότερες από μία θητείες.
Η κατοχή θέσης Διευθυντή του πανεπιστημιακού εργαστηρίου δεν είναι ασυμβίβαστη με την κατοχή άλλου
αξιώματος μονομελούς οργάνου διοίκησης του ΕΛΜΕΠΑ
ή τη συμμετοχή ως μέλους σε συλλογικά όργανα του
Πανεπιστημίου.
2. Ο Διευθυντής του Εργαστηρίου ασκεί τις αρμοδιότητες που ορίζονται από την κείμενη νομοθεσία:
• συντονίζει το διδακτικό (προπτυχιακό - μεταπτυχιακό) και ερευνητικό έργο του Εργαστηρίου,
• προΐσταται και εποπτεύει τη λειτουργία του πανεπιστημιακού εργαστηρίου,
• μεριμνά για την εφαρμογή του παρόντος κανονισμού,
των κανονισμών του πανεπιστημίου, των αποφάσεων
των οργάνων του ΕΛΜΕΠΑ, του Τμήματος και του Τομέα,
καθώς και για την τήρηση της νομοθεσίας,
• έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του πανεπιστημιακού εργαστηρίου,
• εισηγείται προς τον Πρύτανη την τοποθέτηση ή διάθεση διοικητικού προσωπικού του ΕΛΜΕΠΑ για την
υποστήριξή του Εργαστηρίου,
• εισηγείται προς την Επιτροπή Ερευνών του ΕΛΚΕ την
πρόσληψη έκτακτου ερευνητικού, επιστημονικού και
λοιπού προσωπικού για τις ανάγκες του πανεπιστημιακού εργαστηρίου,
• υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
• μεριμνά για τη στελέχωση, την οικονομική διαχείριση, την κατανομή των χώρων του Εργαστηρίου και την
καλή λειτουργία του,
• εισηγείται στη Συνέλευση του Τμήματος ή/και στα
αρμόδια όργανα του ΕΛΜΕΠΑ προτάσεις σχετικά με την
ανάπτυξη δράσεων ή/και τη στελέχωση του Εργαστηρίου,
• υπογράφει τις συμβάσεις που συνάπτει το Εργαστήριο για την παροχή υπηρεσιών προς τρίτους καθώς και
κάθε έγγραφο που σχετίζεται με το Εργαστήριο,
• υπογράφει μνημόνια συνεργασίας, μετά από γνώμη του Τμήματος, με φορείς του δημόσιου ή ιδιωτικού
τομέα, τρίτα φυσικά ή νομικά πρόσωπα, εφόσον οι επιστημονικοί στόχοι τους συμπίπτουν ή είναι συναφείς με
αυτούς του εργαστηρίου,
• ασκεί κάθε άλλη αρμοδιότητα που ορίζεται από την
κείμενη νομοθεσία.
Η λειτουργία του Εργαστηρίου διέπεται από τον παρόντα Κανονισμό, τον Πρότυπο Εσωτερικό Κανονισμό
Λειτουργίας των Πανεπιστημιακών Εργαστηρίων και τον
Εσωτερικό Κανονισμό Λειτουργίας του ΕΛΜΕΠΑ.
Άρθρο 6
Εγκατάσταση-Υλικοτεχνική Υποδομή
1. Το Εργαστήριο στεγάζεται στο κτίριο Κ16, στις
κεντρικές εγκαταστάσεις του ΕΛΜΕΠΑ, στο Ηράκλειο.
Στους χώρους εγκατάστασης του Εργαστηρίου υπάρχει
πινακίδα με τον ακριβή τίτλο του Εργαστηρίου.
2. Το Εργαστήριο λειτουργεί κατά τις εργάσιμες ημέρες
και ώρες σύμφωνα με τον Εσωτερικό Κανονισμό Λειτουργίας του ΕΛΜΕΠΑ.
3. Ο Διευθυντής ενημερώνεται πριν από τη διεξαγωγή
κάθε εργασίας που γίνεται στο Εργαστήριο στα πλαίσια
ερευνητικού προγράμματος ή άλλου έργου, που έχει
αποφασισθεί.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2144/05.05.2025
4. Η χρησιμοποίηση του εξοπλισμού του Εργαστηρίου επιτρέπεται μόνο στο προσωπικό του ή άλλους
ερευνητές, που έχουν ειδική επί των οργάνων αυτών
εκπαίδευση και εξουσιοδότηση από το Διευθυντή του
Εργαστηρίου. Κινητά όργανα και σκεύη, τα οποία παραδίδονται για τη διεξαγωγή εργασιών, επιστρέφονται
μετά τη χρησιμοποίησή τους στην κατάσταση που είχαν
παραδοθεί.
5. Με τις συνεργασίες σε επίπεδο Τομέων ή Τμημάτων ή ακόμα και Πανεπιστημίου δίνεται η δυνατότητα
χρησιμοποίησης και άλλων συσκευών και οργάνων που
εξασφαλίζουν ποιότητα στη διδασκαλία και την έρευνα
και βοηθούν σημαντικά στη διεξαγωγή ερευνητικών
προγραμμάτων. Στο Εργαστήριο δύναται να απασχολούνται υπό τις υποδείξεις του Διευθυντή, φοιτητές και
των τριών κύκλων σπουδών καθώς και μεταδιδακτορικοί
φοιτητές σε συναφείς, με τα γνωστικά του αντικείμενα,
δραστηριότητες.
6. Στο Εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία. Στους χώρους εγκατάστασης
του Εργαστηρίου τοποθετούνται τα όργανα και ο εξοπλισμός, που είναι αναγκαία για τη διενέργεια των εργαστη-
ριακών ασκήσεων και των ερευνητικών ή αναπτυξιακών
προγραμμάτων.
Άρθρο 7
Έσοδα-Πόροι του Εργαστηρίου
Η λειτουργία του Εργαστηρίου γίνεται από πόρους, οι
οποίοι προέρχονται από:
1. την υλοποίηση ερευνητικών, αναπτυξιακών προγραμμάτων που πραγματοποιούνται για ίδιο λογαριασμό
ή λογαριασμό τρίτων,
2. τη διάθεση ερευνητικών και γενικά επιστημονικών
προϊόντων,
3. την παροχή υπηρεσιών σύμφωνα με την κείμενη
νομοθεσία,
4. τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά ή Φυσικά Πρόσωπα,
5. τις κληρονομιές, τις δωρεές και τις κληροδοσίες στο
Ελληνικό Μεσογειακό Πανεπιστήμιο για τους σκοπούς
του πανεπιστημιακού εργαστηρίου,
6. τη διοργάνωση συνεδρίων, εκπαιδευτικών σεμιναρίων, επιστημονικών συναντήσεων, καθώς και τη διοργά-
νωση ή/και υποστήριξη Προγραμμάτων Μεταπτυχιακών
Σπουδών,
7. τις τυχόν πιστώσεις που διατίθενται από το Τμήμα
Ηλεκτρολόγων Μηχανικών και Μηχανικών Υπολογιστών
του Ελληνικού Μεσογειακού Πανεπιστημίου του ΕΛΜΕΠΑ σύμφωνα με την κείμενη νομοθεσία,
8. από κάθε άλλη νόμιμη πηγή.
Άρθρο 8
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
Α. Υποχρεωτικά:
1. Βιβλίο πρωτοκόλλου.
2. Αρχείο εκπαιδευτικών δραστηριοτήτων.
3. Μητρώο μελών Εργαστηρίου.
4. Αρχείο ερευνητικών δραστηριοτήτων.
5. Βιβλίο περιουσιακών στοιχείων (πάγιος εξοπλισμός).
Β. Προαιρετικά:
1. Φάκελος οικονομικών στοιχείων κάθε έτους.
2. Φάκελος ετήσιου απολογισμού δραστηριοτήτων.
3. Κατάλογος επιστημονικών βιβλίων και περιοδικών.
4. Αρχείο ερευνητικών δεδομένων.
5. Βιβλίο αποθήκης/υλικών (αναλωσίμων).
6. Μηχανογραφημένο αρχείο πληροφοριών για τις
υπηρεσίες προς τρίτους.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο για το Εργαστήριο.
Άρθρο 9
Τίτλος-Σφραγίδα
1. Ο τίτλος του Εργαστηρίου είναι «Εργαστήριο Ευφυών Συστημάτων και Αρχιτεκτονικής Υπολογιστών (ISCA
Lab)» και αναγράφεται σε κάθε έντυπό του, μαζί με το
λογότυπό του εργαστηρίου και του ΕΛΜΕΠΑ. Ο τίτλος
του Εργαστηρίου στην Αγγλική γλώσσα είναι «Intelligent
Systems and Computer Architecture Laboratory» με συντομογραφία «ISCA Lab».
2. Το Εργαστήριο χρησιμοποιεί για την αλληλογραφία
του στρογγυλή σφραγίδα όμοια με αυτή του Τμήματος
και αναγράφει στον εσώτερο κύκλο «Εργαστήριο Ευφυών Συστημάτων και Αρχιτεκτονικής Υπολογιστών».
3. Ανάλογη σφραγίδα με τα στοιχεία στην Αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Άρθρο 10
Έναρξη ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 25 Απριλίου 2025
Ο Πρύτανης
ΝΙΚΌΛΑΟΣ ΚΑΤΣΑΡΆΚΗΣ
I
Aριθμ. 28/2025
(3)
Πράξη αντιστοίχισης των υφισταμένων κλάδων
και ειδικοτήτων του Οργανισμού Εσωτερικής
Υπηρεσίας/Εσωτερικού Κανονισμού Λειτουργίας του Δήμου Σιθωνίας με τους οριζόμενους στο
π.δ. 85/2022 (Α’ 232) νέους κλάδους και ειδικότητες, κατόπιν έκδοσης πράξης διορισμού σε συνέ-
χεια της προκήρυξης 2ΓΒ/2023 Α.Σ.Ε.Π.
Ο ΔΉΜΑΡΧΟΣ ΣΙΘΩΝΊΑΣ
Έχοντας υπόψη:
1. Τις διατάξεις:
α) των παρ. 1 και 3 του άρθρου 52 του ν. 4830/2021
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2144/05.05.2025
«Νέο πλαίσιο για την ευζωία των ζώων συντροφιάς-Πρόγραμμα “AΡΓΟΣ” και λοιπές διατάξεις» (Α’ 169),
β) των παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α’ 232),
γ) του Οργανισμού Εσωτερικής Υπηρεσίας/Εσωτερικού Κανονισμού Λειτουργίας του Δήμου Σιθωνίας
(Β΄ 4667/2020).
2. Την υπ’  αρ. 36/4315/17-02-2023 (Β΄  1598, ΑΔΑ:
ΡΡΤ4Ω1Φ-3ΝΧ) διαπιστωτική πράξη αντιστοίχισης των
υφιστάμενων κλάδων και ειδικοτήτων του Οργανισμού
Εσωτερικής Υπηρεσίας του Δήμου Σιθωνίας με τους
οριζόμενους στο π.δ. 85/2022 (Α’ 232) νέους κλάδους
και ειδικότητες.
3. Την υπ’ αρ. 74/8091/27-03-2023 (Ορθή επανάληψη
26-04-2023) διαπιστωτική πράξη του Δημάρχου με θέμα
"Κατάταξη υπαλλήλων στους νέους κλάδους και ειδικότητες του π.δ. 85/2022" (Α’ 232).
4. Την υπ’ αρ. 6799/14-04-2025 βεβαίωση του Π.Ο.Υ
Δήμου Σιθωνίας για μη πρόκληση δαπάνης, σύμφωνα
με το άρθρο 24 του ν. 4270/2014 (Α’ 143).
5. Την υπ’ αρ. 262/26.08.2024 (Γ’ 2694) απόφασή μας,
η οποία εγκρίθηκε με την υπ’ αρ. 90317/28.08.2024
απόφαση της Αποκεντρωμένης Διοίκησης Μακεδονίας - Θράκης, για τον διορισμό της Κατωπόδη Ευανθίας
του Σταύρου.
6. Την υπ’ αρ. 261/26.08.2024 (Γ’ 2694) απόφασή μας,
η οποία εγκρίθηκε με την υπ’ αρ. 90346/28.08.2024
απόφαση της Αποκεντρωμένης Διοίκησης Μακεδονίας - Θράκης, για τον διορισμό της Κατίδου Κωνσταντίας
του Ελευθερίου.
7. Την υπ’ αρ. 300/23125/2-10-2024 διαπιστωτική πράξη του Δημάρχου «Κατάταξη υπαλλήλων στους νέους
κλάδους και ειδικότητες του π.δ. 85/2022 (Α’ 232)».
8. Το γεγονός ότι οι παρακάτω οργανικές θέσεις του
Δήμου Σιθωνίας είχαν δεσμευτεί προς πλήρωση με διορισμό δεν αντιστοιχίστηκαν με την υπ’ αρ. 36/4315/
17-02-2023 (ΑΔΑ: ΡΡΤ4Ω1Φ-3ΝΧ) διαπιστωτική πράξη
αντιστοίχισης του Δημάρχου, αποφασίζουμε:
Αντιστοιχίζουμε τους κάτωθι κλάδους και ειδικότητες
του μόνιμου προσωπικού, όπως αυτοί περιλαμβάνονται
στον Οργανισμό Εσωτερικής Υπηρεσίας του Δήμου Σιθωνίας (B΄ 4667/2020, Β΄ 1450/2025), με τους οριζόμε-
νους στο Παράρτημα Β’ του π.δ. 85/2022 νέους κλάδους
και ειδικότητες, κατόπιν έκδοσης πράξεων διορισμού
στα πλαίσια της 2ΓΒ/2023 προκήρυξης του Α.Σ.Ε.Π., ως
ακολούθως:
ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
(οργανικές θέσεις)
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΤΕ-ΒΡΕΦΟΝΗΠΙΟΚΟΜΟΣ
ΤΕ-ΠΑΙΔΑΓΩΓΩΝ ΠΡΩΙΜΗΣ
ΗΛΙΚΙΑΣ
ΤΕ-ΠΑΙΔΑΓΩΓΩΝ ΠΡΩΙΜΗΣ
ΗΛΙΚΙΑΣ
ΤΕ-ΛΟΓΙΣΤΙΚΟΥ
ΤΕ-ΔΙΟΙΚΗΤΙΚΟΥ ΛΟΓΙΣΤΙΚΟΥ
ΤΕ-ΛΟΓΙΣΤΙΚΟΥ
Η πράξη αυτή να δημοσιευθεί στην Εφημερίδα της Κυβερνήσεως.
Νικήτη, 23 Ιανουαρίου 2025
Ο Δήμαρχος
ΙΩΆΝΝΗΣ ΜΑΛΛΊΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2144/05.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202144.pdf | Tokens: 31497]